CELEX: 32013R0492
Language: sl
Date: 2013-05-28 00:00:00
Title: Izvedbena uredba Komisije (EU) št. 492/2013 z dne 28. maja 2013 o spremembi uredb (ES) št. 533/2007, (ES) št. 536/2007 in (ES) št. 442/2009 glede količin, ki so na voljo za uvozne tarifne kvote iz navedenih uredb

29.5.2013   
            
            
               SL
            
            
               Uradni list Evropske unije
            
            
               L 142/1
            
         IZVEDBENA UREDBA KOMISIJE (EU) št. 492/2013
   z dne 28. maja 2013
   o spremembi uredb (ES) št. 533/2007, (ES) št. 536/2007 in (ES) št. 442/2009 glede količin, ki so na voljo za uvozne tarifne kvote iz navedenih uredb
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1), zlasti člena 144(1) v povezavi s členom 4 Uredbe,
   ob upoštevanju naslednjega:
   
               (1)
            
            
               Uredbe Komisije (ES) št. 533/2007 z dne 14. maja 2007 o odprtju in upravljanju tarifnih kvot v sektorju za perutninsko meso (2), (ES) št. 536/2007 z dne 15. maja 2007 o odprtju in upravljanju tarifne kvote za perutninsko meso, dodeljene Združenim državam Amerike (3) in (ES) št. 442/2009 z dne 27. maja 2009 o odprtju in upravljanju tarifnih kvot Skupnosti v sektorju prašičjega mesa (4) odpirajo tarifne kvote za določene količine proizvodov iz perutninskega in prašičjega mesa.
            
         
               (2)
            
            
               V skladu s Sporazumom v obliki izmenjave pisem med Evropsko unijo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Republike Bolgarije in Romunije v okviru njunega pristopa k Evropski uniji, ki je bil odobren s Sklepom Sveta 2013/125/EU (5), Unija zagotovi dodatne količine v okviru uvoznih tarifnih kvot za perutninsko in prašičje meso. Zato bi bilo treba prilagoditi količine, ki so na voljo za uvozni tarifni kvoti Unije za perutninsko in prašičje meso.
            
         
               (3)
            
            
               Uredbe (ES) št. 533/2007, (ES) št. 536/2007 in (ES) št. 442/2009 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 533/2007 se spremeni v skladu s Prilogo I k tej uredbi.
   Člen 2
   Priloga I k Uredbi (ES) št. 536/2007 se spremeni v skladu s Prilogo II k tej uredbi.
   Člen 3
   Priloga I k Uredbi (ES) št. 442/2009 se spremeni v skladu s Prilogo III k tej uredbi.
   Člen 4
   Ta uredba začne veljati tretji dan po objavi v Uradnem listu Evropske unije.
   Uporabljati se začne s kvotnim letom, ki se začne 1. julija 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. maja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 125, 15.5.2007, str. 9.
   
      (3)  UL L 128, 16.5.2007, str. 6.
   
      (4)  UL L 129, 28.5.2009, str. 13.
   
      (5)  UL L 69, 13.3.2013, str. 4.
   
      PRILOGA I
      Razpredelnica v Prilogi I k Uredbi (ES) št. 533/2007 se spremeni:
      
                  1.
               
               
                  v vrstici za številko skupine P2 se številka v stolpcu „Letne količine (v tonah)“ nadomesti z „8 570“;
               
            
                  2.
               
               
                  v vrstici za številko skupine P3 se številka v stolpcu „Letne količine (v tonah)“ nadomesti z „2 705“;
               
            
                  3.
               
               
                  v vrstici za številko skupine P4 se številka v stolpcu „Letne količine (v tonah)“ nadomesti s „1 781“;
               
            
   
      PRILOGA II
      V razpredelnici v Prilogi I k Uredbi (ES) št. 536/2007 se številka v stolpcu „Skupna količina v tonah mase proizvoda od 1. julija 2006“ nadomesti z „21 345“, naslov tega stolpca pa se nadomesti z „Letne količine (v tonah)“.
   
   
      PRILOGA III
      Priloga I k Uredbi (ES) št. 442/2009 se spremeni:
      
                  1.
               
               
                  v razpredelnici v Delu A se številka v vrstici za zaporedno številko 09.0123, v četrtem stolpcu „Količina v tonah (teža proizvoda)“, nadomesti s „6 135“;
               
            
                  2.
               
               
                  v razpredelnici v Delu B se številka v vrstici za zaporedno številko 09.4170, v četrtem stolpcu „Količina v tonah (teža proizvoda)“, nadomesti s „4 922“.